title: Decizia (UE) 2016/859 a Consiliului din 4 martie 2016 privind semnarea, în numele Uniunii Europene și al statelor membre ale acesteia, și aplicarea provizorie a Protocolului la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a se ține seama de aderarea Republicii Croația la Uniunea Europeană

text:
               1.6.2016

               RO

               Jurnalul Oficial al Uniunii Europene

               L 144/1

         DECIZIA (UE) 2016/859 A CONSILIULUI
   din 4 martie 2016
   privind semnarea, în numele Uniunii Europene și al statelor membre ale acesteia, și aplicarea provizorie a Protocolului la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (5),
   având în vedere Actul de aderare a Republicii Croația, în special articolul 6 alineatul (2),
   având în vedere propunerea Comisiei Europene,
   întrucât:

               (1)

               Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte (1) (denumit în continuare „acordul”), a fost semnat la Luxemburg la 17 iunie 2002 și a intrat în vigoare la 1 aprilie 2006.

               (2)

               Republica Croația a devenit stat membru al Uniunii Europene la 1 iulie 2013.

               (3)

               În conformitate cu articolul 6 alineatul (2) din Actul de aderare a Republicii Croația, aderarea Republicii Croația la acord trebuie convenită prin intermediul unui protocol la acord, încheiat între Consiliu, acționând în numele Uniunii și în unanimitate în numele statelor membre, și Republica Libaneză.

               (4)

               La data de 14 septembrie 2012, Consiliul a autorizat Comisia să deschidă negocieri cu Republica Libaneză. Negocierile au fost încheiate cu succes prin parafarea protocolului atașat la prezenta decizie.

               (5)

               Articolul 7 din protocol prevede aplicarea provizorie a acordului, până la intrarea acestuia în vigoare.

               (6)

               Protocolul ar trebui să fie semnat, sub rezerva încheierii sale la o dată ulterioară, și să fie aplicat provizoriu,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii și al statelor membre ale acesteia, a Protocolului la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a se ține seama de aderarea Republicii Croația la Uniunea Europeană, sub rezerva încheierii respectivului protocol.
   Textul protocolului este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze protocolul în numele Uniunii.
   Articolul 3
   Până la finalizarea procedurilor necesare încheierii sale, protocolul se aplică cu titlu provizoriu, în conformitate cu articolul 7 din protocol.
   Articolul 4
   Prezenta decizie intră în vigoare la data adoptării sale.

      Adoptată la Bruxelles, 4 martie 2016.

            Pentru Consiliu

            Președintele

         S.A.M. DIJKSMA

      (1)  JO L 143, 30.5.2006, p. 2.


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/218

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2008
   (2010/550/UE)
   PARLAMENTUL EUROPEAN,
   având în vedere conturile anuale ale Autorității Europene de Supraveghere a GNSS pentru exercițiul financiar 2008,
   având în vedere Raportul Curții de Conturi privind conturile anuale ale Autorității Europene de Supraveghere a GNSS pentru exercițiul financiar 2008, însoțit de răspunsurile Autorității (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit (3), în special articolul 12,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0073/2010),

               1.

               acordă directorului executiv al Autorității Europene de Supraveghere a GNSS descărcarea de gestiune pentru execuția bugetului Autorității aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene de Supraveghere a GNSS, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 100.

      (2)  JO L 248, 16.9.2002, p. 1.

      (3)  JO L 246, 20.7.2004, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/219

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2008
   PARLAMENTUL EUROPEAN,
   având în vedere conturile anuale ale Autorității Europene de Supraveghere a GNSS pentru exercițiul financiar 2008,
   având în vedere Raportul Curții de Conturi privind conturile anuale ale Autorității Europene de Supraveghere a GNSS pentru exercițiul financiar 2008, însoțit de răspunsurile Autorității (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit (3), în special articolul 12,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0073/2010),

               A.

               întrucât Curtea de Conturi și-a nuanțat declarația de asigurare privind fiabilitatea conturilor anuale aferente exercițiului 2008 și privind legalitatea și regularitatea operațiunilor subiacente;

               B.

               întrucât Curtea de Conturi a emis o declarație de asigurare pozitivă în Raportul său privind conturile anuale ale Autorității pentru 2006;

               C.

               întrucât Curtea de Conturi afirmă că nu a putut să își formeze o opinie cu privire la conturile Autorității Europene de Supraveghere a GNSS pentru exercițiul 2007, atrăgând atenția asupra faptului că arhitectura proiectului Galileo, în ansamblul său, a făcut obiectul unei reexaminări în 2007 și că aceste conturi au fost întocmite într-un context juridic fragil;

               D.

               întrucât Autoritatea a devenit autonomă din punct de vedere financiar în 2006;

               E.

               întrucât, la 23 aprilie 2009, Parlamentul a acordat directorului executiv al Autorității Europene de Supraveghere a GNSS descărcarea de gestiune pentru execuția bugetului Autorității aferent exercițiului financiar 2007 (5) și întrucât, în rezoluția sa care însoțește decizia de descărcare de gestiune, Parlamentul:

                           —

                           a luat act de faptul că valoarea creditelor puse efectiv la dispoziția Autorității (210 000 000 EUR) a fost net inferioară față de cea care fusese prevăzută în buget, din cauza întârzierilor înregistrate de programul Galileo;

                           —

                           și-a exprimat îngrijorarea cu privire la constatarea de către Curtea de Conturi a următoarelor deficiențe referitoare la execuția bugetară: un nivel redus de utilizare a creditelor de angajament și de plată pentru activitățile operaționale (63 % pentru angajamente și 51 % pentru plăți); lipsa unei legături clare între programul de activitate al Autorității și buget; transferuri nejustificate în mod adecvat sau nedocumentate; cazuri repetate de înregistrare cu întârziere a ordinelor de recuperare în contabilitatea bugetară; prezentarea incoerentă a execuției bugetului;

                           —

                           a luat act de critica formulată de Curte privind activele proiectului Galileo, conform căreia Autoritatea nu a fost în măsură să furnizeze informații suficiente în cadrul situației conturilor, pentru că, până la sfârșitul lui 2007, nu se întocmise o listă a activelor deținute de Agenția Spațială Europeană (ASE),

      Gestiune bugetară și financiară

               1.

               regretă că Curtea de Conturi și-a nuanțat declarația de asigurare privind fiabilitatea conturilor anuale aferente exercițiului 2008 și privind legalitatea și regularitatea operațiunilor subiacente;

               2.

               constată că Autoritatea a decis să prezinte rezultatele activităților sale fără să țină cont de faptul că gestionarea de către Autoritate a programelor Galileo și EGNOS urma să fie întreruptă după finalizarea transferului activelor și fondurilor către Comisie, programată pentru sfârșitul primului trimestru din 2008;

               3.

               ia act de faptul că Regulamentul (CE) nr. 683/2008 al Parlamentului European și al Consiliului din 9 iulie 2008 (6) a intrat în vigoare la 25 iulie 2008 și că, în pofida transferării către Comisie a responsabilității pentru gestionarea programelor Galileo și EGNOS, Comisia a virat 95 000 000 EUR în contul bancar al Autorității la 24 decembrie 2008; regretă că nu s-a întocmit un buget rectificativ adecvat;

               4.

               ia act de faptul că, după intrarea în vigoare a Regulamentului (CE) nr. 683/2008, în 2008 s-a adoptat o reducere substanțială a bugetului Autorității (de la 436 500 000 EUR în 2007 la 22 700 000 EUR);

               5.

               este preocupat de faptul că, deși în conformitate cu Regulamentul (CE) nr. 683/2008, Comisia a devenit responsabilă, începând cu 1 ianuarie 2009, de gestiunea fondurilor și de punerea în aplicare a programelor europene de radionavigație prin satelit (EGNOS și Galileo), până la sfârșitul anului 2008 nu fuseseră transferate Comisiei niciun fel de activități sau active și că noua repartizare a responsabilităților între Comisie și Autoritate nu a fost clar reflectată în conturile lor anuale; a aflat de la Curtea de Conturi că, în consecință, Autoritatea ar fi trebuit să considere suma de 58 400 000 EUR ca o datorie față de Comisie și nu să o înregistreze drept o prefinanțare primită de la Comisie; constată, în plus, că suma de 55 600 000 EUR plătibilă Agenției Spațiale Europene nu ar fi trebuit să apară în conturi, deoarece aceasta corespundea contribuțiilor Comunităților Europene la programele Galileo și EGNOS și intra în responsabilitatea Comisiei;

               6.

               ia act totuși de răspunsul Autorității prin care aceasta își justifică acțiunile afirmând că Comisia și-a dat acordul oficial ca activele să fie transferate doar de la 31 iulie 2009, întrucât modalitățile de transfer nu au putut fi convenite cu Comisia mai devreme de sfârșitul lunii iunie 2009;

               7.

               face trimitere la recomandările din Raportul special nr. 7/2009 al Curții de Conturi adresat Comisiei în calitatea sa de nouă autoritate de gestionare a programului Galileo;

      Audit intern

               8.

               ia act de faptul că Serviciul de Audit Intern (IAS) a realizat un audit intern în noiembrie 2007 și audituri de verificare în octombrie 2008 și decembrie 2009; remarcă faptul că cele două recomandări ale IAS care nu au fost încă aplicate se referă la o serie de posturi și fișe ale posturilor sensibile;

               9.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (7) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 100.

      (2)  JO L 248, 16.9.2002, p. 1.

      (3)  JO L 246, 20.7.2004, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 162.

      (6)  Regulamentul (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo) (JO L 196, 24.7.2008, p. 1).

      (7)  Texte adoptate, P7_TA(2010)0139 (a se vedea pagina 241 din prezentul Jurnal Oficial).


title: 2014/505/UE: Decizia Consiliului din 23 iulie 2014 privind semnarea, în numele Uniunii, și aplicarea cu titlu provizoriu a Acordului între Uniunea Europeană și Regatul Norvegiei privind accesul reciproc la pescuit în Skagerrak pentru navele care arborează pavilionul Danemarcei, al Norvegiei și al Suediei

text:
               30.7.2014

               RO

               Jurnalul Oficial al Uniunii Europene

               L 224/1

         DECIZIA CONSILIULUI
   din 23 iulie 2014
   privind semnarea, în numele Uniunii, și aplicarea cu titlu provizoriu a Acordului între Uniunea Europeană și Regatul Norvegiei privind accesul reciproc la pescuit în Skagerrak pentru navele care arborează pavilionul Danemarcei, al Norvegiei și al Suediei

      (2014/505/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Acordul privind accesul reciproc la pescuit în Skagerrak și Kattegat („acordul din 1966”) între Danemarca, Norvegia și Suedia a fost semnat la 19 decembrie 1966 și a intrat în vigoare la 7 august 1967.

               (2)

               Acordul din 1966 a permis accesul reciproc între Danemarca, Norvegia și Suedia pentru a pescui în zona de până la patru mile marine de la liniile de bază ale acestora în Skagerrak și Kattegat. S-a stabilit, de asemenea, că pentru acest tip de pescuit, zona în cauză a fost considerată ca reprezentând marea liberă și că, prin urmare, în domenii precum controlul se aplica jurisdicția statului de pavilion.

               (3)

               Odată cu aderarea Danemarcei și a Suediei la Uniune în 1973 și, respectiv, 1995, Uniunea a devenit responsabilă pentru gestionarea acordului din 1966 în numele celor două state membre.

               (4)

               La 29 iulie 2009, Ministerul Afacerilor Externe din Norvegia a notificat Danemarcei, depozitara acordului din 1966, că dorește să pună capăt acordului din 1966 printr-o denunțare oficială în conformitate cu respectivul acord și, în consecință, acordul din 1966 a expirat la 7 august 2012.

               (5)

               Consiliul a autorizat Comisia să negocieze cu Regatul Norvegiei, în numele Uniunii, un nou acord privind accesul reciproc la pescuit în Skagerrak și Kattegat.

               (6)

               În urma negocierilor respective, la 24 octombrie 2013 a fost parafat Acordul între Uniunea Europeană și Regatul Norvegiei privind accesul reciproc la pescuit în Skagerrak pentru navele care arborează pavilionul Danemarcei, al Norvegiei și al Suediei („acordul”).

               (7)

               Acordul ar trebui semnat.

               (8)

               În scopul de a garanta în continuare accesul navelor Uniunii la activități de pescuit, acordul ar trebui, până la intrarea sa în vigoare, să se aplice cu titlu provizoriu pentru o perioadă de până la doi ani de la data semnării,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului între Uniunea Europeană și Regatul Norvegiei privind accesul reciproc la pescuit în Skagerrak pentru navele care arborează pavilionul Danemarcei, al Norvegiei și al Suediei, sub rezerva încheierii respectivului acord.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Până la intrarea sa în vigoare, acordul se aplică cu titlu provizoriu pentru o perioadă de până la doi ani de la data semnării (1).
   Articolul 4
   Prezenta decizie intră în vigoare la data adoptării.

      Adoptată la Bruxelles, 23 iulie 2014.

            Pentru Consiliu

            Președintele

         S. GOZI

      (1)  Data semnării acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia 2009/969/PESC a Consiliului din 15 decembrie 2009 de prelungire a aplicării măsurilor restrictive împotriva anumitor funcționari din Belarus prevăzute în Poziția comună 2006/276/PESC și de abrogare a Poziției comune 2009/314/PESC

text:
               17.12.2009

               RO

               Jurnalul Oficial al Uniunii Europene

               L 332/76

      DECIZIA 2009/969/PESC A CONSILIULUI

   din 15 decembrie 2009
   de prelungire a aplicării măsurilor restrictive împotriva anumitor funcționari din Belarus prevăzute în Poziția comună 2006/276/PESC și de abrogare a Poziției comune 2009/314/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 10 aprilie 2006, Consiliul a adoptat Poziția comună 2006/276/PESC privind măsurile restrictive împotriva anumitor funcționari din Belarus (1).

               (2)

               Prin Poziția comună 2009/314/PESC a Consiliului din 6 aprilie 2009 de modificare a Poziției comune 2006/276/PESC (2), măsurile restrictive au fost prelungite până la 15 martie 2010. Cu toate acestea, interdicțiile de călătorie vizând anumite persoane de rang înalt din Belarus, cu excepția persoanelor implicate în disparițiile din perioada 1999-2000 și a președintei Comisiei electorale centrale, au fost suspendate până la 15 decembrie 2009.

               (3)

               La 17 noiembrie 2009, Consiliul a convenit ca, din cauza absenței unor progrese evidente în domeniile identificate în concluziile Consiliului din 13 octombrie 2008, măsurile restrictive prevăzute în Poziția comună 2006/276/PESC ar trebui să fie prelungite până în octombrie 2010, iar suspendarea interdicțiilor de călătorie impuse anumitor persoane de rang înalt din Belarus, cu excepția persoanelor implicate în disparițiile din perioada 1999-2000 și a președintei Comisiei electorale centrale, să fie de asemenea prelungită până în octombrie 2010. La sfârșitul acestei perioade, Consiliul va reexamina măsurile restrictive în funcție de situația din Belarus. Consiliul poate decide în orice moment să reaplice sau să revoce interdicțiile de călătorie, în funcție de acțiunile autorităților din Belarus în domeniul democrației și al drepturilor omului.

               (4)

               Prin urmare, Poziția comună 2009/314/PESC ar trebui abrogată,

         ADOPTĂ PREZENTA DECIZIE:
   Articolul 1
   Măsurile restrictive prevăzute în Poziția comună 2006/276/PESC se prelungesc până la 31 octombrie 2010.
   Articolul 2
   (1)   Se suspendă, până la 31 octombrie 2010, măsurile menționate la articolul 1 alineatul (1) litera (b) din Poziția comună 2006/276/PESC în ceea ce îl privește pe domnul Iuri Nikolaievici Podobed.
   (2)   Se suspendă, până la 31 octombrie 2010, măsurile menționate la articolul 1 alineatul (1) litera (c) din Poziția comună 2006/276/PESC.
   Articolul 3
   Prezenta decizie este reexaminată înainte de 31 octombrie 2010 din perspectiva situației din Belarus.
   Articolul 4
   Poziția comună 2009/314/PESC se abrogă.
   Articolul 5
   Prezenta decizie intră în vigoare la data adoptării.
   Articolul 6
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 15 decembrie 2009.

            Pentru Consiliu

            Președintele

         E. ERLANDSSON

      (1)  JO L 101, 11.4.2006, p. 5.

      (2)  JO L 93, 7.4.2009, p. 21.


title: Decizia (UE) 2016/643 a Consiliului din 21 aprilie 2016 de numire a unui membru, propus de Republica Italiană, în cadrul Comitetului Regiunilor

text:
               23.4.2016

               RO

               Jurnalul Oficial al Uniunii Europene

               L 108/35

         DECIZIA (UE) 2016/643 A CONSILIULUI
   din 21 aprilie 2016
   de numire a unui membru, propus de Republica Italiană, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), 2015/190 (2) și 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului în temeiul căruia a fost propus domnul Mauro D'ATTIS (Consigliere comunale di Brindisi).

         ADOPTĂ PREZENTA DECIZIE:
   Articolul 1
   Este numit în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Domnul Mauro D'ATTIS, Assessore del Comune di Roccafiorita (ME) (schimbare de mandat).

         Articolul 2
   Prezenta decizie intră în vigoare la data adoptării.

      Adoptată la Luxemburg, 21 aprilie 2016.

            Pentru Consiliu

            Președintele

         G.A. VAN DER STEUR

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia Consiliului din 27 iunie 2006 de stabilire pentru Secretariatul General al Consiliului a autorității de numire și a autorității abilitate să încheie contracte de muncă

text:
Anunţ juridic important

|

32006D0491

Official Journal L 194 , 14/07/2006 P. 0029 - 0030 Official Journal L 076 , 16/03/2007 P. 0068 - 0069

		20060627Decizia Consiliuluidin 27 iunie 2006de stabilire pentru Secretariatul General al Consiliului a autorității de numire și a autorității abilitate să încheie contracte de muncă(2006/491/CE, Euratom)CONSILIUL UNIUNII EUROPENE,având în vedere Statutul funcționarilor și Regimul aplicabil celorlalți agenți ai Comunităților Europene, astfel cum se stabilește prin Regulamentul (CEE, Euratom, CECO) nr. 259/68 al Consiliului [1], în special articolul 2 din statutul respectiv și articolul 6 din condițiile respective,întrucât:(1) În conformitate cu articolul 207 alineatul (2) primul paragraf din Tratatul CE și cu articolul 121 alineatul (2) primul paragraf din Tratatul Euratom, Secretariatul General al Consiliului este plasat în responsabilitatea unui Secretar General, Înalt Reprezentant pentru politica externă și de securitate comună, denumit în continuare "Secretarul General", asistat de un Secretar General Adjunct responsabil cu gestionarea Secretariatului General.(2) În conformitate cu articolele 28 și 41 din Tratatul UE, dispozițiile articolului 207 din Tratatul CE sunt aplicabile dispozițiilor privind domeniile menționate în titlurile V și, respectiv, VI ale Tratatului UE.(3) Ca urmare a intrării în vigoare a Regulamentului (CE, Euratom) nr. 723/2004 al Consiliului din 22 martie 2004 de modificare a Statutului funcționarilor și Regimului aplicabil celorlalți agenți ai Comunităților Europene [2], care, printre altele, a modificat structura carierei funcționarilor și a altor agenți ai Comunităților Europene, ar trebui adoptată o nouă decizie, de stabilire pentru Secretariatul General al Consiliului a autorității de numire (denumită în continuare "autoritatea de numire") și a autorității abilitate să încheie contracte de muncă, iar Decizia 1999/692/CE, CECO, Euratom a Consiliului din 20 octombrie 1999 de stabilire a autorității de numire pentru Secretariatul General al Consiliului [3] ar trebui să fie abrogată,DECIDE:Articolul 1Competențele conferite prin Statutul funcționarilor și Regimul aplicabil celorlalți agenți autorității împuternicite să încheie contracte de muncă se exercită, în ceea ce privește Secretariatul General al Consiliului, de către:(a) Consiliu, pentru Secretarul General și Secretarul General Adjunct;(b) Consiliu, la propunerea Secretarului General, pentru aplicarea, în cazul Directorilor Generali, a articolului 1a și a articolelor 30, 34, 41, 49, 50 și 51; Secretarul General este autorizat să delege competența sa de propunere Secretarului General Adjunct;(c) Secretarul General în celelalte cazuri; Secretarul General este autorizat să delege competența sa Secretarului General Adjunct.Secretarul General Adjunct este autorizat să delege, în întregime sau parțial, Directorului General al Administrației, orice competență care i-a fost delegată de Secretarul General în ceea ce privește aplicarea regimului de angajare altor agenți, precum și aplicarea Statutului funcționarilor respectivilor funcționari din cadrul grupului de funcții AST. Această delegare nu se poate extinde asupra nici unei competențe care i-a fost delegată cu privire la numirea și încetarea definitivă a contractului de muncă al funcționarilor și la angajarea altor agenți.Articolul 2Decizia 1999/692/CE, CECO, Euratom se abrogă.Articolul 3Prezenta decizie intră în vigoare la data adoptării sale.Articolul 4Prezenta decizie se publică în Jurnalul Oficial al Uniunii Europene.Adoptată la Luxemburg, 27 iunie 2006.Pentru ConsiliuPreședinteleJ. Pröll[1] JO L 56, 4.3.1968, p. 1. Regulament, astfel cum a fost modificat ultima dată prin Regulamentul (CE, Euratom) nr. 2104/2005 (JO L 337, 22.12.2005, p. 7).[2] JO L 124, 27.4.2004, p. 1.[3] JO L 273, 23.10.1999, p. 12.--------------------------------------------------


title: Decizia (PESC) 2015/2007 a Consiliului din 10 noiembrie 2015 de prelungire a mandatului Reprezentantului Special al Uniunii Europene în Bosnia și Herțegovina

text:
               11.11.2015

               RO

               Jurnalul Oficial al Uniunii Europene

               L 294/64

         DECIZIA (PESC) 2015/2007 A CONSILIULUI
   din 10 noiembrie 2015
   de prelungire a mandatului Reprezentantului Special al Uniunii Europene în Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 19 ianuarie 2015, Consiliul a adoptat Decizia (PESC) 2015/77 (1) de numire a domnului Lars-Gunnar WIGEMARK în calitate de Reprezentant Special al Uniunii Europene (RSUE) în Bosnia și Herțegovina. Mandatul RSUE urmează să expire la 31 octombrie 2015.

               (2)

               Mandatul RSUE ar trebui să fie prelungit pentru o perioadă suplimentară de 16 luni.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Lars-Gunnar WIGEMARK în calitate de Reprezentant Special al Uniunii Europene (RSUE) în Bosnia și Herțegovina se prelungește până la 28 februarie 2017. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se bazează pe următoarele obiective ale politicii Uniunii în Bosnia și Herțegovina (BiH): progresul continuu în ceea ce privește procesul de stabilizare și de asociere, pentru a transforma BiH într-un stat stabil, viabil, pașnic, multietnic și unitar, care cooperează pașnic cu vecinii și este angajat în mod ireversibil pe calea aderării la Uniune. Uniunea va continua, de asemenea, să sprijine punerea în aplicare a Acordului-cadru general pentru pace (ACGP) în BiH.
   Articolul 3
   Mandat
   În vederea realizării obiectivelor de politică, mandatul RSUE constă în:

               (a)

               oferirea de consiliere din partea Uniunii și facilitarea procesului politic;

               (b)

               asigurarea consecvenței și coerenței acțiunilor Uniunii;

               (c)

               facilitarea progreselor cu privire la prioritățile politice, economice și europene;

               (d)

               monitorizarea și consilierea autorităților executive și legislative la toate nivelurile din BiH și menținerea unor contacte strânse cu autoritățile și cu partidele politice din BiH;

               (e)

               asigurarea punerii în aplicare a eforturilor Uniunii în toate activitățile din domeniul statului de drept și al reformei sectorului de securitate, promovarea unei coordonări generale a eforturilor Uniunii și orientarea acestora la nivelul politicii locale pentru combaterea criminalității organizate și a corupției și, în acest context, oferirea de evaluări și consultanță ÎR și Comisiei, după caz;

               (f)

               oferirea de susținere în vederea consolidării și sporirii eficacității interfeței dintre justiția penală și poliția din BiH;

               (g)

               fără a aduce atingere lanțului de comandă militară, oferirea de consiliere politică comandantului forței UE privind aspectele militare cu dimensiune politică locală, în special operațiunile sensibile, relațiile cu autoritățile locale și cu mass-media locale; consultarea comandantului forțelor UE înaintea oricărei acțiuni politice care poate avea un impact asupra securității;

               (h)

               coordonarea și punerea în aplicare a eforturilor de comunicare ale Uniunii privind chestiunile referitoare la Uniune, în relațiile cu publicul din BiH;

               (i)

               promovarea procesului de integrare în UE prin intermediul diplomației publice orientate și prin activități desfășurate de Uniune în scopul asigurării unei înțelegeri și unui sprijin mai ample din partea publicului din BiH cu privire la chestiuni referitoare la Uniune, inclusiv prin intermediul implicării actorilor din societatea civilă locală;

               (j)

               contribuții la dezvoltarea și consolidarea respectării drepturilor omului și a libertăților fundamentale în BiH, în conformitate cu politica Uniunii în domeniul drepturilor omului și cu orientările Uniunii privind drepturile omului;

               (k)

               îndemnarea autorităților competente ale BiH să coopereze pe deplin cu Tribunalul Penal Internațional pentru Fosta Iugoslavie (TPII);

               (l)

               în conformitate cu procesul de integrare în Uniune, activități de consiliere, sprijin, facilitare și monitorizare a dialogului politic cu privire la schimbările constituționale necesare;

               (m)

               menținerea unor contacte și consultări strânse cu Înaltul Reprezentant în BiH și cu alte organizații internaționale relevante active pe teritoriul acestei țări;

               (n)

               consilierea ÎR, după caz, cu privire la persoanele fizice sau juridice împotriva cărora s-ar putea lua măsuri restrictive având în vedere situația din BiH;

               (o)

               fără a aduce atingere lanțurilor de comandă aplicabile, oferirea de sprijin pentru a asigura o aplicare coerentă a tuturor instrumentelor Uniunii de pe teren în vederea atingerii obiectivelor politicii Uniunii.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului său, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE pentru perioada 1 noiembrie 2015-28 februarie 2017 este de 7 600 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii. Participarea persoanelor fizice și juridice în atribuirea unor contracte de achiziții de către RSUE este deschisă fără restricții. În plus, bunurilor achiziționate de către RSUE nu li se aplică nicio regulă de origine.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   RSUE este asistat de personal specializat în vederea executării mandatului și pentru a contribui la coerența, vizibilitatea și eficacitatea acțiunii globale a Uniunii în BiH. În limitele mandatului și ale mijloacelor financiare puse la dispoziție, RSUE răspunde de constituirea echipei sale. Membrii echipei posedă competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat respectiv este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați pe lângă RSUE. Membrii personalului internațional contractual trebuie să fie resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE și își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului său
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului acestuia se stabilesc de comun acord cu părțile-gazdă, după caz. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei acestuia respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 9
   Accesul la informații și asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din zona pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, prin care să se reglementeze gestionarea deplasării personalului în condiții de siguranță către zona pentru care este responsabil RSUE și în interiorul acesteia și gestionarea incidentelor de securitate, precum și un plan de urgență și de evacuare;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei pentru care este responsabil RSUE;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona pentru care este responsabil RSUE sau imediat după sosire, la cursuri adecvate de instruire în domeniul securității, pe baza clasificărilor de risc atribuite zonei respective de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea unor rapoarte scrise către Consiliu, ÎR și Comisie, cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului de executare a mandatului.

         Articolul 11
   Raportare
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE contribuie la unitatea, consecvența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE furnizează scurte informări periodice misiunilor statelor membre și delegațiilor Uniunii.
   (2)   Pe teren, se menține o strânsă legătură cu șefii delegațiilor Uniunii în regiune și cu șefii de misiune ai statelor membre. Aceștia depun toate eforturile pentru a-l sprijini pe RSUE în executarea mandatului. RSUE stabilește, de asemenea, contacte strânse cu alți actori internaționali și regionali de pe teren și, în special, menține o coordonare strânsă cu Înaltul Reprezentant în BiH.
   (3)   Pentru a sprijini operațiunile Uniunii de gestionare a crizei, RSUE, împreună cu alte entități ale Uniunii prezente în zonă, îmbunătățește diseminarea și punerea în comun a informațiilor de către entitățile respective ale Uniunii, urmărind atingerea unui înalt nivel de înțelegere și apreciere comună a situației.
   Articolul 13
   Asistență în ceea ce privește plângerile
   RSUE și personalul acestuia oferă asistență pentru furnizarea elementelor necesare pentru a răspunde oricăror plângeri sau obligații în legătură cu mandatele precedenților RSUE în BiH și oferă, în acest scop, asistență administrativă și acces la dosarele relevante.
   Articolul 14
   Reexaminare
   Punerea în aplicare a prezentei decizii și corelarea acesteia cu alte contribuții ale Uniunii în regiune se reexaminează periodic. RSUE prezintă Consiliului, ÎR și Comisiei, până la sfârșitul lunii iunie 2016, un raport privind progresele înregistrate și până la sfârșitul lunii noiembrie 2016, un raport cuprinzător privind executarea mandatului.
   Articolul 15
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 1 noiembrie 2015.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  Decizia (PESC) 2015/77 a Consiliului din 19 ianuarie 2015 de numire a Reprezentantului Special al Uniunii Europene în Bosnia și Herțegovina (JO L 13, 20.1.2015, p. 7).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).